**วิเคราะห์สรุปผลการประเมินคุณธรรมและความโปร่งใส (ITA 63)**

เทศบาลตำบลบ้านเขว้า มีค่าคะแนนรวม **89.09** อยู่ในระดับ **A** (ผ่านการประเมิน)

โดยมีคะแนนรายตัวชี้วัด (คะแนนเต็ม 100 คะแนน) ดังนี้

1. การป้องกันการทุจริต 100.00 คะแนน

2. การเปิดเผยข้อมูล 93.06 คะแนน

3. คุณภาพการดำเนินงาน 91.14 คะแนน

4. การปฏิบัติหน้าที่ 88.83 คะแนน

5. การใช้อำนาจ 85.92 คะแนน

6. การปรับปรุงการทำงาน 83.76 คะแนน

7. ประสิทธิภาพการสื่อสาร 81.31 คะแนน

8. การแก้ไขปัญหาการทุจริต 81.26 คะแนน

9. การใช้งบประมาณ 80.06 คะแนน

10. การใช้ทรัพย์สินของราชการ 78.21 คะแนน

**ข้อเสนอแนะจากหน่วยงานผู้ประเมิน**

**1) การปฏิบัติหน้าที่** จัดให้มีการเปิดเผยข้อมูลที่เกี่ยวข้องกับขั้นตอน ระยะเวลาและผู้รับผิดชอบในการบริการอย่างชัดเจน สร้างระบบการประเมินประสิทธิภาพการให้บริการผู้ติดต่อรับบริการ ณ จุดให้บริการได้โดยง่าย สะดวกและเป็นไปตามหลักการปกปิดความลับของผู้ให้ข้อมูล รวมทั้งกำหนดมาตรการบริหารงานบุคคลและการพิจารณาให้คุณให้โทษตามหลักคุณธรรมและความสามารถ

**2) การใช้งบประมาณ** จัดให้มีการเปิดเผยข้อมูลการใช้จ่ายงบประมาณ แผนการจัดซื้อจัดจ้างหรือการจัดหาพัสดุ รวมถึงกระบวนการเบิกจ่ายงบประมาณโดยเปิดเผยและพร้อมรับการตรวจสอบจากทุกภาคส่วน ตลอดจนจัดทำรายงานผลการใช้จ่ายงบประมาณอย่างสม่ำเสมอ

**3) การใช้อำนาจของผู้บริหาร** ด้านการบริหารงานบุคคล จัดทำรายละเอียดของตำแหน่งงานและเกณฑ์การประเมินผลการปฏิบัติงาน อย่างชัดเจนและเปิดเผย รวมทั้งการเปิดรับฟังความคิดเห็นของผู้ที่เกี่ยวข้องเพื่อปรับปรุงประสิทธิภาพการปฏิบัติงาน

**4) การใช้ทรัพย์สินของทางราชการ** จัดทำคู่มือและระเบียบการใช้ทรัพย์สินของทางราชการ สร้างระบบการกำกับดูแลและติดตามการตรวจสอบการยืม – คืน และการลงโทษอย่างเคร่งครัด

**5) การแก้ไขปัญหาการทุจริต** มุ่งเสริมสร้างวัฒนธรรมการทำงานเพื่อประโยชน์สูงสุดของส่วนรวม มีจิตสาธารณะและพร้อมให้บริการประชาชนอย่างเต็มกำลังความสามารถ โดยจัดทำมาตรการการป้องกันและมีระบบการติดตามตรวจสอบพฤติกรรมการทุจริตอย่างชัดเจนและเปิดเผย รวมทั้งการเปิดให้ประชาชนมีส่วนร่วมในการแสดงความคิดเห็นและการติดตามตรวจสอบการทำงานของหน่วยงานได้โดยง่ายและสะดวก ที่สำคัญ ต้องมีการพัฒนาทักษะ ความรู้ความสามารถของบุคลากรผู้ดูแลเว็บไซต์ของหน่วยงานในการปรับปรุงให้ทันสมัยและมีการสื่อสารผ่านเว็บไซต์อย่างรวดเร็วและมีประสิทธิภาพ

**มาตรการเพื่อขับเคลื่อนการส่งเสริมคุณธรรมและความโปร่งใสของเทศบาลตำบลบ้านเขว้า**

ผลจากการประเมิน ITA ของเทศบาลตำบลบ้านเขว้า ในปีงบประมาณ 2563 มีค่าคะแนนรวม **89.09** อยู่ในระดับ **A** (ผ่านการประเมิน) ซึ่งเพิ่มขึ้นจากปีงบประมาณ 2562 ที่ได้คะแนน 76.65 อยู่ในระดับ B (ไม่ผ่านการประเมิน) มีการปรับปรุงพัฒนาขึ้นเป็นผลที่น่าพอใจ แต่ถึงอย่างไร ก็ยังมีส่วนที่จำเป็นต้องปรับปรุงในการปฏิบัติงานให้ดียิ่งขึ้น ตามที่ผู้ประเมินให้ข้อแนะนำมา 5 หัวข้อ ประกอบด้วย

**1) การปฏิบัติหน้าที่**

**2) การใช้งบประมาณ**

**3) การใช้อำนาจของผู้บริหาร**

**4) การใช้ทรัพย์สินของทางราชการ**

**5) การแก้ไขปัญหาการทุจริต**

ให้ทุกหน่วยงานย่อยในสังกัดเทศบาลได้ ศึกษาทำความเข้าใจ และนำเอาข้อเสนอแนะของหน่วยงานผู้ประเมินทั้ง 5 หัวข้อดังกล่าว นำไปปรับใช้ในการปฏิบัติงานของตน โดยเฉพาะอย่างยิ่ง ในหัวข้อการใช้ทรัพย์สินของทางราชการ ที่ ได้รับคะแนนการประเมินในหัวข้อนี้เพียง 78.21 คะแนน และรวมไปถึงหัวข้อการประเมินที่ยังมีระดับคะแนนต่ำกว่า 85 คะแนน ที่ต้องนำไปปรับปรุงให้เกิดความโปร่งใสในการปฏิบัติอย่างเป็นรูปธรรม โดยยึดหลักMore open more transparent ยิ่งเปิดเผย ยิ่งโปร่งใส ทั้งนี้ให้มุ่งเน้นไปที่ประโยชน์ที่พี่น้องประชาชนจะได้รับเป็นหลักสำคัญ

ให้สำนักปลัดเทศบาลเป็นผู้รับผิดชอบในการกำกับและติดตาม จัดให้มีการอบรมถ่ายทอดองค์ความรู้ที่จำเป็นต้องนำไปใช้ในการปฏิบัติงานให้เกิดผลอย่างเป็นรูปธรรมต่อไป

**นายกเทศมนตรีตำบลบ้านเขว้า**